ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മ്യാന്മാര് പ്രതിരോധ സേനകളുടെ മേധാവി പ്രധാനമന്ത്രിയെ സന്ദര്ശിച്ചു
മ്യാന്മാര് പ്രതിരോധ സേനകളുടെകമാന്ഡര് ഇന്- ചീഫ്സീനിയര് ജനറല് മിന് ഓംഗ്ലെയിംഗ് ന്യൂഡല്ഹിയില് പ്രധാനമന്ത്രി ശ്രീ. നരേന്ദ്ര മോദിയുമായികൂടിക്കാഴ്ച നടത്തി.
അടുത്തിടെ നടന്ന പാര്ലമെന്റ്തിരഞ്ഞെടുപ്പിലെവിജയത്തിന് സീനിയര് ജനറല് പ്രധാനമന്ത്രിയെഅഭിനന്ദിച്ചു. കഴിഞ്ഞ ഏതാനും വര്ഷങ്ങളിലെഇന്ത്യയുടെത്വരിതവികസനവും, രാജ്യരക്ഷാ, സുരക്ഷാരംഗത്തെ സഹകരണംഎന്നീമേഖലകളിലുള്പ്പെടെ രണ്ട് അയല്രാജ്യങ്ങള് തമ്മിലെ അതുല്യമായ ബന്ധത്തിലെആഴം വര്ദ്ധിച്ചത് അദ്ദേഹംചൂണ്ടിക്കാട്ടി.
തന്റെ മ്യാന്മാര് സന്ദര്ശന വേളയില്ലഭിച്ച ഊഷ്മളതയും, ആതിഥേയത്വവും പ്രധാനമന്ത്രി അനുസ്മരിച്ചു. കലാപം അമര്ച്ചചെയ്യല്, ശേഷിവികസനം, സൈനിക ബന്ധങ്ങള്, സമുദ്ര മേഖലയിലെസഹകരണം, സാമ്പത്തിക വികസന രംഗങ്ങള്എന്നിവയിലെമികച്ച ഉഭയകക്ഷിസഹകരണംമുതലായവ പ്രധാനമന്ത്രി എടുത്ത് പറഞ്ഞു.
മ്യാന്മാറുമായുള്ളഅതുല്യമായഉഭയകക്ഷികൂട്ടുകെട്ട്കൂടുതല്ആഴത്തിലുള്ളതാക്കിമാറ്റുന്നതിനായി പ്രവര്ത്തിക്കാനുള്ളഇന്ത്യയുടെഉറച്ച പ്രതിബദ്ധത പ്രധാനമന്ത്രി ആവര്ത്തിച്ച്വ്യക്തമാക്കി.
(ND/MRD
പ്രധാനമന്ത്രിയുടെ ഓഫീസ്
രാജസ്ഥാൻ ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി രാജസ്ഥാൻ ദിനത്തിൽ സംസ്ഥാനത്തെ ജനങ്ങൾക്ക് ആശംസകൾ നേർന്നു. സമ്പന്നമായ പൈതൃകത്തോടുകൂടിയ സംസ്ഥാനത്തിന്റെ സർവതോമുഖമായ വികസനം ശ്രീ മോദി ആശംസിച്ചു.
പ്രധാനമന്ത്രി ട്വീറ്റ് ചെയ്തു:
"രാജസ്ഥാൻ ദിനത്തിൽ, സംസ്ഥാനത്തെ എല്ലാ സഹോദരങ്ങൾക്കും എന്റെ ആശംസകൾ. ഈ അവസരത്തിൽ, മഹത്തായ പൈതൃകത്താൽ സമ്പന്നമായ ഈ സംസ്ഥാനത്തിന്റെ സർവതോമുഖമായവികസനം ഞാൻ ആശംസിക്കുന്നു."
-ND-
(
രാജ്യരക്ഷാ മന്ത്രാലയം
കോവിഡ് 19 നെതിരായ ദേശീയഉദ്യമത്തിൽ വോളന്റിയർ കേഡറ്റുകളുടെ സേവനം വാഗ്ദാനം ചെയ്ത് എൻ സി സി.
കേഡറ്റുകളെ താത്കാലികമായി നിയമിക്കാനുള്ള മാർഗനിർദ്ദേശം പുറത്തിറക്കി
ന്യൂ ഡൽഹി, ഏപ്രിൽ 2, 2020
കോവിഡ് 19 നെതിരായ പോരാട്ടത്തിൽ, ഭരണകൂടങ്ങൾക്ക് സഹായഹസ്തവുമായി നാഷണൽ കേഡറ്റ് കോർപസ് . "എക്സർസൈസ് എൻ സി സി യോഗ്ദാൻ" പരിപാടിയിലൂടെയാണ് കേഡറ്റുകളുടെ സഹായം, എൻ.സി,സി വാഗ്ദാനം ചെയ്തിരിക്കുന്നത്.
ഇതിനായി കേഡറ്റുകളെ താത്കാലികമായി നിയമിക്കാനുള്ള മാർഗനിർദ്ദേശം പുറത്തിറക്കി. കോവിഡ് മഹാമാരിയെ നേരിടുന്ന വിവിധ ഏജൻസികളെ സഹായിക്കാനും ദുരിതാശ്വാസ പ്രവർത്തനങ്ങളിൽ കേഡറ്റുകളെ പങ്കാളികളാക്കാനുമാണ് ഉദ്ദേശിക്കുന്നത്.
ഹെല്പ് ലൈൻ / കാൾ സെന്ററുകൾ എന്നിവയുടെ പ്രവർത്തനം, ഭക്ഷണം, മരുന്നുകൾ എന്നിവ ഉൾപ്പടെയുള്ള അവശ്യ ദുരിതാശ്വാസ സാധനങ്ങളുടെ വിതരണം, വിവിധ വിഭാഗങ്ങൾക്കുള്ള സഹായം, ഡാറ്റാ മാനേജ്മെന്റ്, ക്യൂ, ട്രാഫീക് നിയന്ത്രണം എന്നീ പ്രവർത്തനങ്ങൾ കൈകാര്യം ചെയ്യാനായിരിക്കും ഇവരെ നിയോഗിക്കുക.
എന്നാൽ ക്രമസമാധാന പാലനം, സൈനിക ഉത്തരവാദിത്തങ്ങൾ, കോവിഡ് കൂടുതൽ ബാധിച്ചിരിക്കുന്ന ഹോട് സ്പോട്ടുകളിലെ സേവനം എന്നിവയ്ക്ക് ഇവരെ ചുമതലപ്പെടുത്തരുതെന്നും മാർഗനിർദ്ദേശത്തിൽ പറയുന്നു..
18 വയസിനു മുകളിൽ പ്രായമുള്ള സീനിയർ ഡിവിഷൻ വോളന്റിയർ കേഡറ്റുകളെ മാത്രമേ ഇതിനായി നിയോഗിക്കാവൂ. ഒരു പെര്മനെന്റ് ഇൻസ്ട്രക്ടർ സ്റ്റാഫ് അല്ലെങ്കിൽ ഒരു അസ്സോസിയേറ്റ് എൻ സി സി ഓഫീസറുടെ കീഴിൽ, 8 മുതൽ 20 പേരടങ്ങിയ ചെറിയ സംഘങ്ങൾ ആയി വേണം ഇവരെ നിയമിക്കേണ്ടത്.
വോളന്റിയർ കേഡറ്റുകളെ നിയമിക്കുന്നതിനുള്ള അപേക്ഷ, സംസ്ഥാന- ജില്ലാ ഭരണ കൂടങ്ങൾ സംസ്ഥാന എൻ സി സി ഡയറക്ടറേറ്റുകൾ വഴി അയക്കേണ്ടതാണ്..
(
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
(ന്യൂഡൽഹി, ആഗസ്റ്റ് 25,2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 ജൂൺ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/aug/doc202182501.pdf
SKY
മന്ത്രിസഭ
പുതിയ എയിംസുകളില് ഡയറക്ടറുടെ ഒരു അധിക തസ്തിക സൃഷ്ടിക്കാന് മന്ത്രിസഭയുടെ അനുമതി
റായ് ബെറേലി , ഗോരഖ്പൂര് , ഭട്ടിന്ഡ , ഗുവാഹത്തി , ബിലാസ്പൂര് , ദേവ്ഘര്  എന്നിവിടങ്ങളില് പുതുതായി തുടങ്ങിയ ഓള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസ്സ്  ഓരോന്നിലും 2,25,000 രൂപ അടിസ്ഥാന ശമ്പളത്തിലും ഒപ്പം 2,37,500 രൂപയില് കവിയാത്ത നോണ് പ്രാക്റ്റീസിംഗ് അലവന്സോടും കൂടിയ ഒരു ഡയറക്ടര് തസ്തിക സൃഷ്ടിക്കാന് പ്രധാനമന്ത്രി ശ്രീ. നരേന്ദ്ര മോദയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
ഇന്സ്റ്റിറ്റ്യൂട്ടിന്റെ ചീഫ് എക്സിക്യുട്ടീവ് ഓഫീസര് ഡയറക്ടര് ആയിരിക്കും. ഇന്സ്റ്റിറ്റ്യൂട്ടിന്റെ മൊത്തത്തിലുള്ള ഭരണനിര്വ്വഹണ ചുമതലയും ഓഫീസര്മാര്ക്കും, ജീവനക്കാര്ക്കും ജോലി വിഭജിച്ച് നല്കുന്നതിന്റെ ചുമതലയും ഡയറക്ടര്ക്കായിരിക്കും.
(Visitor Counter : 89
പ്രധാനമന്ത്രിയുടെ ഓഫീസ്
പ്രധാനമന്ത്രിയും റിപ്പബ്ലിക് ഓഫ് ഉഗാണ്ട പ്രസിഡന്റും ടെലിഫോണില് സംസാരിച്ചു
റിപ്പബ്ലിക് ഓഫ് ഉഗാണ്ട പ്രസിഡന്റ് ബഹുമാനപ്പെട്ട യോവേരി കഗുത മുസേവനിയും ബഹുമാനപ്പെട്ട പ്രധാനമന്ത്രി ശ്രീ. നരേന്ദ്ര മോദിയും ടെലിഫോണില് സംസാരിച്ചു.
(കോവിഡ്- 19 മഹാവ്യാധി ഉയര്ത്തുന്ന ആരോഗ്യ, സാമ്പത്തിക വെല്ലുവിളികളെ കുറിച്ച് ഇരു നേതാക്കളും ചര്ച്ച നടത്തി. നിലവിലുള്ള ആരോഗ്യ പ്രതിസന്ധിയുടെ നാളുകളില് ആഫ്രിക്കയിലെ സുഹൃത്തുക്കളോട് ഇന്ത്യ ഐക്യദാര്ഢ്യം പ്രഖ്യാപിക്കുന്നു എന്നും വൈറസ് പടരുന്നതു തടയാന് ഉഗാണ്ട ഗവണ്മെന്റിനു സാധ്യമായ എല്ലാ സഹായവും നല്കുമെന്നും ബഹുമാനപ്പെട്ട പ്രസിഡന്റ് മുസേവനിക്കു പ്രധാനമന്ത്രി ഉറപ്പുനല്കി.
നിലവിലുള്ള സാഹചര്യത്തില് ഉള്പ്പെടെ ഉഗാണ്ടയിലുള്ള ഇന്ത്യന് വംശജര്ക്ക് ആ രാജ്യത്തെ ഗവണ്മെന്റും സമൂഹവും നല്കിവരുന്ന സല്പേരിനും സുരക്ഷയ്ക്കും പ്രധാനമന്ത്രി നന്ദി പറഞ്ഞു.
2018 ജൂലൈയില് താന് നടത്തിയ ഉഗാണ്ട സന്ദര്ശനം അനുസ്മരിച്ച അദ്ദേഹം, ഇന്ത്യ-ഉഗാണ്ട ബന്ധത്തിന്റെ സവിശേഷ സ്വഭാവത്തെ കുറിച്ചു പരാമര്ശിക്കുകയും ചെയ്തു.
കോവിഡ്- 19 ഉയര്ത്തുന്ന വെല്ലുവിളിയെ ലോകം ഉടന് തരണം ചെയ്യുമെന്ന ശുഭപ്രതീക്ഷ ഇരുവരും പങ്കുവെച്ചു.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 186.07 കോടി കടന്നു
ന്യൂ ഡൽഹി: ഏപ്രിൽ 13, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 186.07 കോടി  കടന്നു. 2,25,81,738 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.32 കോടിയിൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. ഇതുവരെ 45,289 മുൻകരുതൽ ഡോസുകളാണ് നൽകിയത്.
രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ ചികിത്സയിലുള്ളത് 10,870 പേരാണ്. ഇത് ആകെ രോഗബാധിതരുടെ 0.03% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,081 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,05,410 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,088 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.24 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.25 ശതമാനമാണ്.
RRTN
മന്ത്രിസഭ
ദാദ്ര & നഗർ ഹവേലി, ദാമൻ & ദിയു എന്നിവിടങ്ങളിൽ വൈദ്യുതി വിതരണത്തിന്റെയും ചില്ലറ വിതരണ ബിസിനസിന്റെയും സ്വകാര്യവൽക്കരണത്തിന് കേന്ദ്ര മന്ത്രിസഭയുടെ അംഗീകാരം
കേന്ദ്രഭരണ പ്രദേശമായ ദാദ്ര & നഗർ ഹവേലി, ദാമൻ & ദിയു വിൽ വൈദ്യുതി വിതരണ ബിസിനസ്സ് സ്വകാര്യവത്കരിക്കുന്നതിനും, ഓഹരി വിൽപ്പനയ്ക്കും മറ്റുമായി ഒരു പ്രത്യേക കമ്പനി  രൂപീകരിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. പുതുതായി രൂപീകരിച്ച കമ്പനിയുടെ ഓഹരികൾ ഏറ്റവും ഉയർന്ന ലേലക്കാരന് നൽകുകയും ജീവനക്കാരുടെ ബാധ്യതകൾ നിറവേറ്റുന്നതിനായി ട്രസ്റ്റ്കൾ രൂപീകരിക്കുകയും ചെയ്യും.
ഈ സ്വകാര്യവൽക്കരണ പ്രക്രിയ, ദാദ്ര & നഗർ ഹവേലി, ദാമൻ & ദിയു എന്നിവിടങ്ങളിലെ 1.45 ലക്ഷത്തിലധികം ഉപഭോക്താക്കൾക്ക് മെച്ചപ്പെട്ട സേവനങ്ങൾ, പ്രവർത്തന മെച്ചപ്പെടുത്തലുകൾ, വിതരണത്തിലെ പ്രവർത്തനപരമായ കാര്യക്ഷമത എന്നിവയും രാജ്യത്തുടനീളമുള്ള മറ്റ് യൂട്ടിലിറ്റികളുടെ അനുകരണത്തിന് ഒരു മാതൃക നൽകുകയും ചെയ്യും. ഇത് മത്സരം വർദ്ധിപ്പിക്കുന്നതിനും വൈദ്യുതി വ്യവസായത്തെ ശക്തിപ്പെടുത്തുന്നതിനും ഇടയാക്കും, കൂടാതെ കുടിശ്ശിക വീണ്ടെടുക്കുന്നതിനും ഇത് വഴിയൊരുക്കും .
ഘടനാപരമായ പരിഷ്കാരങ്ങളിലൂടെ ഇന്ത്യയെ സ്വയം പര്യാപ്തമാക്കുന്നതിനായി 2020 മെയ് മാസത്തിൽ ഇന്ത്യാ ഗവൺമെന്റ് ‘ആത്മനിർഭർ ഭാരത് അഭിയാൻ’ പ്രഖ്യാപിച്ചിരുന്നു. വൈദ്യുതി വിതരണത്തിൽ സ്വകാര്യ മേഖലയുടെ കാര്യക്ഷമത വർദ്ധിപ്പിക്കുന്നതിന്, വൈദ്യുതി വിതരണ യൂട്ടിലിറ്റികളുടെ സ്വകാര്യവൽക്കരണത്തിലൂടെ കേന്ദ്രഭരണ പ്രദേശങ്ങളിലെ വൈദ്യുതി വിതരണവും ചില്ലറ വിതരണവും പരിഷ്കരിക്കുക എന്നതായിരുന്നു ഇതിൽ ആസൂത്രണം ചെയ്ത പ്രധാന നടപടികളിലൊന്ന്.
ഒരൊറ്റ വിതരണ കമ്പനി, അതായത് ഡി എൻ എച് -ഡി ഡി പവർ ഡിസ്ട്രിബ്യൂഷൻ കോർപ്പറേഷൻ ലിമിറ്റഡ് ഗവണ്മെന്റിന്റെ പൂർണ്ണ ഉടമസ്ഥതയിലുള്ള ഒരു കമ്പനിയായി സംയോജിപ്പിക്കപ്പെടും, കൂടാതെ പുതുതായി രൂപീകരിച്ച കമ്പനിയിലേക്ക് കൈമാറ്റം ചെയ്യപ്പെടുന്ന ഉദ്യോഗസ്ഥരുടെ ആനുകൂല്യങ്ങൾ നിയന്ത്രിക്കുന്നതിന് ട്രസ്റ്റ്  രൂപീകരിക്കും. പുതുതായി രൂപീകരിച്ച കമ്പനിയിലേക്കുള്ള ആസ്തികൾ, ബാധ്യതകൾ, ഉദ്യോഗസ്ഥർ തുടങ്ങിയവയുടെ കൈമാറ്റം ദാദ്ര ആൻഡ് നഗർ ഹവേലി, ദാമൻ ദിയു ഇലക്ട്രിസിറ്റി  ട്രാൻസ്ഫർ സ്കീം, 2020 പ്രകാരമായിരിക്കും.
(
ധനകാര്യ മന്ത്രാലയം
പരിമിത ബാദ്ധ്യത പങ്കാളിത്ത  ത്തിലെ നിയമപരമായ വിലക്ക് ഒഴിവാക്കലിന് നിർദ്ദേശം
ചെറുകിട കമ്പനിയുടെ നിര്വചനത്തില് പുനരവലോകനം
സ്റ്റാര്ട്ട് അപ്പുകള്ക്കും നൂതനാശയക്കാര്ക്കും വേണ്ടി 'ഒറ്റയാള് കമ്പനിക'ളിലെ നിയമങ്ങള് ലളിതമാക്കാന് നിര്ദ്ദേശം
വേഗത്തിലുള്ള വായ്പാ പരിഹാരത്തിന് എന്.സി.എല്.ടി ചട്ടക്കൂട് ശക്തിപ്പെടുത്തും
നവീന എം.സി.എ 21 പതിപ്പ് 3.0 പുറത്തിറക്കാൻ നിര്ദ്ദേശം
സ്റ്റാര്ട്ട് അപ്പ് പരിസ്ഥിതി ശക്തിപ്പെടുത്തുന്നതിന് ചെറുകിട കമ്പനികള്, സൂക്ഷ്മ ചെറുകിട ഇടത്തരം സംരംഭങ്ങള്  ഇന്ന് പാര്ലമെന്റില് അവതരിപ്പിച്ച ബജറ്റില് കേന്ദ്ര ധനകാര്യ കോര്പ്പറേറ്റ് കാര്യ മന്ത്രി ശ്രീമതി നിര്മ്മലാ സീതാരാമന് പരിഷ്ക്കാരങ്ങള് നിര്ദ്ദേശിച്ചു
കമ്പനി നിയമം 2013ന് കീഴിലുള്ള വിചാരണ ഒഴിവാക്കാവുന്നതും ഒത്തുതീര്പ്പിന് സാധ്യതയുള്ളതുമായ നടപടിക്രമങ്ങളും സാങ്കേതികവുമായ കുറ്റകൃത്യങ്ങളുടെ സമാനമായ രീതിയില് 2008 ലെ പരിമിത ബാദ്ധ്യത പങ്കാളിത്തത്തിലെ  നിയമപരമായ വിലക്ക് ഒഴിവാക്കല് നിയമം കൈകാര്യം ചെയ്യുമെന്ന് കേന്ദ്ര ധനകാര്യ മന്ത്രി നിര്ദ്ദേശിച്ചു.
ചെറുകിട കമ്പനികളുടെ നിര്വചനത്തില് പുനരവലോകനം
ചെറുകിട കമ്പനികള്ക്ക് കൊടുത്തു തീര്ത്ത ഓഹരി മൂലധനം 50 ലക്ഷത്തില് അധികമാകാന് പാടില്ലെന്നതിനെ 2 കോടിയില് അധികമാകാന് പാടില്ലെന്നും വിറ്റുവരവ് രണ്ടുകോടിയിലധികമാകാന് പാടില്ലെന്നത് 20 കോടിയിലധികമാകാന് പാടില്ലെന്നും വര്ദ്ധിപ്പിച്ചുകൊണ്ട് 2013ലെ കമ്പനി നിയമത്തിന് കീഴില് വരുന്ന ചെറുകിട കമ്പനികളുടെ നിര്വചനം പുനരവലോകനം ചെയ്യുമെന്ന് ശ്രീമതി സീതാരാമന് അറിയിച്ചു. ഇത് രണ്ടുലക്ഷത്തിലധികം കമ്പനികള്ക്ക് ഗുണകരമാകും.
സ്റ്റാര്ട്ട് അപ്പുകള്ക്കും നൂതനാശയക്കാര്ക്കും വേണ്ടി 'ഒറ്റയാള് കമ്പനിക'ളുടെ ചട്ടങ്ങള് ലഘൂകരിക്കുന്നതിന് നിര്ദ്ദേശം
തുടരുന്ന നടപടികള് എന്ന നിലയില് സ്റ്റാര്ട്ട് അപ്പുകള്ക്കും നൂതനാശക്കാര്ക്കും നേരിട്ട് ഗുണം കിട്ടുന്നതിനായി ഒറ്റയാള് കമ്പനികള്ക്ക്  കൊടുത്തു തീര്ത്ത മൂലധനത്തിലൂം വിറ്റുവരവിലും ഒരു നിയന്ത്രണങ്ങളുമില്ലാതെയും അവര്ക്ക് ഏത് സമയത്തും മറ്റ് ഏത് തരത്തിലുള്ള കമ്പനിയായി മാറുന്നതിന് അനുവദിച്ചും ഒരു ഇന്ത്യന് പൗരന് ഒരു ഒ.പി.സി രൂപീകരിക്കുന്നതിന് രാജ്യത്ത് സ്ഥിരതാമസമായതിന്റെ പരിധി 182 ദിവസങ്ങളില് നിന്ന് 120 ആയി കുറച്ചും വിദേശ ഇന്ത്യാക്കാര്ക്ക് ഇന്ത്യയില് ഒ.പിസികള് രൂപീകരിക്കുന്നതിന് അനുവദിച്ചുകൊണ്ടും ഒ.പി.സികള് രൂപീകരിക്കുന്നതിന് പ്രോത്സാഹിപ്പിക്കുന്നതിനുള്ള നിര്ദ്ദേശം ധനമന്ത്രി മുന്നോട്ടുവച്ചു.
വേഗത്തിലുള്ള വായ്പാ പരിഹാരത്തിന് എന്.സി.എല്.ടി ചട്ടക്കൂട് ശക്തിപ്പെടുത്തും
കേസുകളില് വേഗത്തിലുള്ള പരിഹാരം ഉറപ്പുവരുത്തുന്നതിനായി എന്.സി.എല്.ടി ചട്ടക്കൂട് ശക്തിപ്പെടുത്തും ഇ-കോര്ട്ട് സംവിധാനം നടപ്പാക്കും. വായ്പാ പരിഹാരത്തിന് ബദൽ രീതികളും എം.എസ്.എം.ഇകള്ക്ക് പ്രത്യേക ചട്ടക്കൂടും ആരംഭിക്കും.
നവീന എം.സി.എ 21 പതിപ്പ് 3.0ന് സമാരംഭം കുറിയ്ക്കും
വരുന്ന 2021-22 സാമ്പത്തികവര്ഷത്തില് എം.സി.എ 21 പതിപ്പ് 3.0 നയിക്കുന്ന ഡാറ്റാ അനലിറ്റിക്സ്, നിര്മ്മിത ബുദ്ധി, യന്ത്രപഠനം എന്നിവയ്ക്ക് ഗവണ്മെന്റ് സമാരംഭം കുറിയ്ക്കുമെന്ന് ധനമന്ത്രി പറഞ്ഞു. എം.സി.എ 3.0 ഈ പതിപ്പ് ഇ-സ്ക്രൂട്ടണി, ഇ-അഡ്ജ്യൂടിക്കേഷന്, ഇ-കണ്സള്ട്ടേഷന്, അനുവര്ത്തന പരിപാലനം എന്നിവയ്ക്കുള്ള അധിക മോഡ്യൂളുകളും ഉണ്ടായിരിക്കും.
(
വാര്ത്താവിതരണ പ്രക്ഷേപണ മന്ത്രാലയം
ആകാശവാണി വാണിജ്യ ശൃംഖല സംസ്ഥാന മേധാവിയായി ബിജു മാത്യു ചുമതലയേറ്റു
ആകാശവാണിയുടെ സംസ്ഥാന വാണിജ്യ ശൃംഖലയുടെ മേധാവിയായി ശ്രീ. ബിജു മാത്യു ചുമതലയേറ്റു. ഏഷ്യ പസഫിക് ബ്രോഡ്കാസ്റ്റിംഗ് യൂണിയന് പുരസ്കാരം, റെയിന്ഹാര്ഡ് ക്വിന് അന്താരാഷ്ട്ര പുരസ്കാരം, ഇറാന് അന്താരാഷ്ട്ര റേഡിയോ പ്രൈസ്, യൂറോപ്യന് യൂണിയന് മാധ്യമ പുരസ്കാരം തുടങ്ങി പ്രേക്ഷപണ രംഗത്ത് നിരവധി അന്തര് ദേശീയ, ദേശീയ പുരസ്ക്കാരങ്ങള് നേടിയിട്ടുണ്ട്. ആകാശവാണിയുടെ തൃശ്ശൂര്, തിരുവനന്തപുരം, ദേവികുളം നിലയങ്ങളിലും സേവനമനുഷ്ഠിച്ചിട്ടുണ്ട്.
(Visitor Counter : 65
പ്രധാനമന്ത്രിയുടെ ഓഫീസ്
ഇയാൻ ചുഴലിക്കാറ്റിനെ തുടർന്നുണ്ടായ ജീവഹാനിയിൽ പ്രധാനമന്ത്രി പ്രസിഡന്റ് ജോ ബൈഡനെ അനുശോചനം അറിയിച്ചു
ഇയാൻ ചുഴലിക്കാറ്റ് മൂലമുണ്ടായ വിലയേറിയ ജീവഹാനികൾക്കും നാശനഷ്ടങ്ങൾക്കും അമേരിക്കൻ പ്രസിഡന്റ് ജോ ബൈഡനോട് പ്രധാനമന്ത്രി ശ്രീ നരേന്ദ്ര മോദി ആത്മാർത്ഥമായ അനുശോചനവും ഹൃദയംഗമമായ അനുശോചനവും അറിയിച്ചു:
പ്രധാനമന്ത്രി ട്വീറ്റ് ചെയ്തു;
"ഇയാൻ ചുഴലിക്കാറ്റ് മൂലമുണ്ടായ വിലയേറിയ ജീവനുകൾക്കും നാശനഷ്ടങ്ങൾക്കും അമേരിക്കൻ പ്രസിഡന്റ് ജോ ബൈഡനെ എന്റെ ആത്മാർത്ഥമായ അനുശോചനവും ഹൃദയംഗമമായ സഹതാപവും അറിയിക്കുന്നു. ഈ ദുഷ്കരമായ വേളയിൽ ഞങ്ങളുടെ ചിന്തകൾ അമേരിക്കയിലെ ജനങ്ങൾക്കൊപ്പമാണ്."
രാജ്യരക്ഷാ മന്ത്രാലയം
പ്രസിഡന്റ്സ് കളര് രാഷ്ട്രപതി നേവൽ ഏവിയേഷന് സമ്മാനിച്ചു
ന്യൂ ഡൽഹി, സെപ്റ്റംബർ 6, 2021
രാഷ്ട്രപതിയും ഇന്ത്യൻ സായുധ സേനയുടെ പരമോന്നത കമാൻഡറുമായ ശ്രീ രാം നാഥ് കോവിന്ദ് 2021 സെപ്റ്റംബർ 6 ന് ഗോവ തീരത്ത് ഐഎൻഎസ് ഹൻസയിൽ നടന്ന ചടങ്ങിൽ ഇന്ത്യൻ നേവൽ ഏവിയേഷന് പ്രസിഡന്റ്സ് കളര് അവാര്ഡ് സമ്മാനിച്ചു. ഈ സുപ്രധാന ദിനം അടയാളപ്പെടുത്തുന്നതിനായി 150 അംഗ ഗാർഡ് ഓഫ് ഓണറുള്ള ആചാരപരമായ പരേഡ് രാഷ്ട്രപതിക്ക് സമ്മാനിച്ചു.
ഗോവ ഗവർണർ ശ്രീ പി എസ് ശ്രീധരൻ പിള്ള, ഗോവ മുഖ്യമന്ത്രി ഡോ പ്രമോദ് സാവന്ത്, വിനോദ സഞ്ചാര, തുറമുഖ കപ്പൽ, ജലപാത എന്നിവയുടെ സഹമന്ത്രി ശ്രീ ശ്രീപദ് യെശോ നായിക്, നാവികസേനാ മേധാവി അഡ്മിറൽ കരംബീർ സിംഗ്, മറ്റ് സിവിൽ, സൈനിക പ്രമുഖരും ചടങ്ങിൽ പങ്കെടുത്തു.
സമാധാനത്തിലും യുദ്ധത്തിലും രാഷ്ട്രത്തിന് നൽകിയ അസാധാരണമായ സേവനത്തിനുള്ള അംഗീകാരമായി ഒരു സൈനിക കേന്ദ്രത്തിന് നല്കുന്ന പരമോന്നത ബഹുമതിയാണ് പ്രസിഡന്റ്സ് കളര് അവാര്ഡ്. കഴിഞ്ഞ ഏഴ് പതിറ്റാണ്ടുകളായി ശ്രദ്ധേയമായ സേവനത്തിലൂടെ നേവൽ ഏവിയേഷൻ വേറിട്ട് നില്കുന്നു.
1951 ജനുവരി 13-ന് ആദ്യത്തെ സീലാന്റ് വിമാനം നാവിക സേനയുടെ ഭാഗമാവുകയും 1953 മേയ് 11-ന് ആദ്യ നാവിക വ്യോമ താവളമായി  ഐഎൻഎസ് ഗരുഡ കൊച്ചിയിൽ കമ്മീഷൻ ചെയ്യപ്പെടുകയും ചെയ്തതോടെയാണ് ഇന്ത്യൻ നേവൽ ഏവിയേഷൻ വിഭാഗം നിലവിൽ വന്നത്.
ഇന്ന്, ഇന്ത്യൻ തീരദേശത്തും ആൻഡമാൻ നിക്കോബാർ ദ്വീപുകളിലുമായി, ഒൻപത് എയർ സ്റ്റേഷനുകളും, മൂന്ന് നേവൽ എയർ എൻക്ലേവുകളും നേവൽ ഏവിയേഷനുണ്ട് . കഴിഞ്ഞ ഏഴ് പതിറ്റാണ്ടുകളിലായി, 250 ലധികം വിമാനങ്ങളുള്ള ആധുനികവും, സാങ്കേതികമായി മികച്ചതും, അതിശക്തവുമായ ഒരു സംവിധാനവുമായി ഇത് മാറി.
ചടങ്ങിൽ സംസാരിച്ച രാഷ്ട്രപതി, സർക്കാരിന്റെ ആത്മ നിർഭാര ഭാരത് കാഴ്ചപ്പാടിന് അനുസൃതമായുള്ള ഇന്ത്യൻ നാവിക സേനയുടെ സ്വദേശിവത്കരണ ശ്രമങ്ങളെ അഭിനന്ദിച്ചു. സുപ്രധാന അവസരത്തിൽ രാഷ്ട്രപതി ഉദ്യോഗസ്ഥരെയും നാവികരെയും അഭിനന്ദിച്ചു.
RRTN/SKY
(Visitor Counter : 165
പ്രധാനമന്ത്രിയുടെ ഓഫീസ്
ഒരു ഗവണ്മെന്റ് തലവനായി പ്രധാനമന്ത്രി 20 വർഷം പൂർത്തിയാക്കുന്നതിനെക്കുറിച്ചുള്ള മൈഗോവ് ക്വിസ്
പ്രധാനമന്ത്രി ശ്രീ നരേന്ദ്ര മോദി ഗവണ്മെന്റ് തലവനായി ഇന്ന് 20 വർഷം പൂർത്തിയാക്കി. ഈ അവസരത്തിൽ, MyGovIndia സേവാ സമർപ്പണ ക്വിസ് മത്സരം സംഘടിപ്പിക്കുന്നു.
പ്രധാനമന്ത്രി ഓഫീസ് ട്വീറ്റ് ചെയ്തു;
"പ്രധാനമന്ത്രി ശ്രീ. നരേന്ദ്രമോദി ഇന്ന് ഒക്ടോബര് 7 ന് ഗവണ്മെന്റ് തലവനെന്ന നിലയ്ക്ക് 20 വർഷം പൂർത്തിയാക്കുന്നു, ആത്മനിർഭരമായ ഒരു ഭാരതത്തിനായി പ്രവർത്തിക്കുന്ന പ്രധാന സേവകൻ എന്നാണ് അദ്ദേഹം സ്വയം വിശേഷിപ്പിക്കാറുള്ളത് . ഈ 20 വർഷത്തിനുള്ളിൽ രാഷ്ട്രനിർമ്മാണത്തിന്റെ വിവിധ വശങ്ങളെക്കുറിച്ച് @mygovindia- യിലുള്ള ഈ പ്രശ്നോത്തരിയിൽ പങ്കെടുക്കാം : https://t.co/nEYpBCltGN
(
ഊര്ജ്ജ മന്ത്രാലയം
കേന്ദ്ര വൈദ്യുതി നിലയങ്ങളിൽ വിനിയോഗിക്കാതെ സൂക്ഷിക്കുന്ന വൈദ്യുതി  സ്വന്തം ഉപഭോക്താക്കളുടെ ആവശ്യകത നിറവേറ്റുന്നതിന് മാത്രം ഉപയോഗിക്കാൻ സംസ്ഥാനങ്ങളോട് കേന്ദ്രം ആവശ്യപ്പെട്ടു
ന്യൂ ഡൽഹി: ഒക്ടോബർ 12, 2021
ചില സംസ്ഥാനങ്ങൾ ഉപഭോക്താക്കൾക്ക് ആവശ്യമായ വൈദ്യുതി ലഭ്യമാക്കാതെ ലോഡ് ഷെഡിംഗ് ഏർപ്പെടുത്തുന്ന കാര്യം കേന്ദ്ര ഊർജ്ജ മന്ത്രാലയത്തിന്റെ ശ്രദ്ധയിൽപ്പെട്ടിട്ടുണ്ട്. ഈ സംസ്ഥാനങ്ങൾ പവർ എക്സ്ചേഞ്ച് വഴി ഉയർന്ന വിലയ്ക്ക് വൈദ്യുതി വിൽക്കുന്നതായും ശ്രദ്ധയിൽപ്പെട്ടിട്ടുണ്ട്.
വൈദ്യുതി വിതരണത്തിനുള്ള മാർഗ്ഗനിർദ്ദേശങ്ങളനുസരിച്ച്, കേന്ദ്ര വൈദ്യുതി നിലയങ്ങളിലെ  15% വൈദ്യുതി "അൺ അലോക്കേറ്റഡ് പവർ " ആയി സൂക്ഷിക്കുന്നു. ഇത് ആവശ്യമുള്ള സംസ്ഥാനങ്ങളിലെ ഉപഭോക്താക്കളുടെ വൈദ്യുതി ആവശ്യകത നിറവേറ്റുന്നതിനായി കേന്ദ്ര സർക്കാർ അനുവദിക്കും.
ഉപഭോക്താക്കൾക്ക് വൈദ്യുതിയെത്തിക്കാനുള്ള ഉത്തരവാദിത്തം വിതരണ കമ്പനികൾക്കാണ്. വിതരണ കമ്പനികൾ സ്വന്തം ഉപഭോക്താക്കൾക്ക് വൈദ്യുതി വിതരണം ചെയ്യാതിരിക്കുകയും പവർ എക്സ്ചേഞ്ച് വഴി ഉയർന്ന വിലയ്ക്ക് വൈദ്യുതി വിൽക്കുകയും ചെയ്യരുത്.
ഉപഭോക്താക്കൾക്ക് വൈദ്യുതി വിതരണം ചെയ്യുന്നതിനായി "അൺ അലോക്കേറ്റഡ് പവർ" ഉപയോഗിക്കാൻ സംസ്ഥാനങ്ങളോട് അഭ്യർത്ഥിച്ചിട്ടുണ്ട്. അധിക വൈദ്യുതി ഉണ്ടെങ്കിൽ, ആവശ്യമുള്ള സംസ്ഥാനങ്ങളിലേക്ക് പുനർവിന്യസിക്കാൻ കഴിയുന്ന തരത്തിൽ കേന്ദ്ര സർക്കാരിന് വിവരം നൽകാനും സംസ്ഥാനങ്ങളോട് അഭ്യർത്ഥിച്ചിട്ടുണ്ട്.
ഏതെങ്കിലും സംസ്ഥാനം തങ്ങളുടെ ഉപഭോക്താക്കൾക്ക് സേവനം നൽകാതെ ഉയർന്ന നിരക്കിൽ പവർ എക്സ്ചേഞ്ചുകളിൽ വൈദ്യുതി വിൽക്കുന്നുവെന്ന് കണ്ടെത്തിയാൽ, അത്തരം സംസ്ഥാനങ്ങളുടെ "അൺ അലോക്കേറ്റഡ് പവർ" പിൻവലിക്കുകയും മറ്റ് ആവശ്യമുള്ള സംസ്ഥാനങ്ങൾക്ക് അനുവദിക്കുകയും ചെയ്യും.
RRTN/SKY
(Visitor Counter : 142
വിദ്യാഭ്യാസ മന്ത്രാലയം
വിവിധ ഓപ്പണ് കോഴ്സുകളിലേക്ക് ഇഗ്നോ അപേക്ഷ ക്ഷണിച്ചു
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റി  2021 ജനുവരിയില് ആരംഭിക്കുന്ന അക്കാദമിക് സെഷനലിലേക്കുള്ള ബിരുദ, ബിരുദാനന്തരബിരുദ, പി. ജി. ഡിപ്ലോമ, ഡിപ്ലോമ, സര്ട്ടിഫിക്കറ്റ് പ്രവേശനം ആരംഭിച്ചിരിക്കുന്നു. ഓണ്ലൈന് വഴി അപേക്ഷിക്കേണ്ട അവസാന തീയ്യതി 2021 മാര്ച്ച് 15.
റൂറല് ഡെവലപ്മെന്റ്, കമ്പ്യൂട്ടര് അപ്ലിക്കേഷന്, ടൂറിസം സ്റ്റഡീസ്, ഇംഗ്ലീഷ്, ഹിന്ദി, ഫിലോസഫി, ഗാന്ധി ആന്ഡ് പീസ് സ്റ്റഡീസ്, എഡ്യൂക്കേഷന്, പബ്ലിക് അഡ്മിനിസ്ട്രേഷന്, എക്കണോമിക്സ്, ഹിസ്റ്ററി, പൊളിറ്റിക്കല് സയന്സ്, സോഷ്യോളജി, സൈക്കോളജി, അഡള്ട്ട് എഡ്യൂക്കേഷന്, ഡവലപ്മെന്റ് സ്റ്റഡീസ്, ജെന്ഡര് ആന്ഡ് ഡെവലപ്മെന്റ് സ്റ്റഡീസ്, ഡിസ്റ്റന്സ് എഡ്യൂക്കേഷന്, ആന്ത്രപ്പോളജി, കോമേഴ്സ്, സോഷ്യല് വര്ക്ക്, ഡയറ്റെറ്റിക്സ് ആന്ഡ് ഫുഡ് സര്വീസ് മാനേജ്മെന്റ്, കൗണ്സല്ലിങ് ആന്ഡ് ഫാമിലി തെറാപ്പി, ലൈബ്രറി ആന്ഡ് ഇന്ഫര്മേഷന് സയന്സ്, ജേര്ണലിസം ആന്ഡ് മാസ്സ് കമ്മ്യൂണിക്കേഷന്, എന്വയോണ്മെന്റല് സ്റ്റഡീസ് തുടങ്ങി വിവിധ വിഷയങ്ങളില് ബിരുദ, ബിരുദാനന്തരബിരുദ, പി. ജി. ഡിപ്ലോമ, ഡിപ്ലോമ, സര്ട്ടിഫിക്കറ്റ് പ്രോഗ്രാമുകളിലേക്ക് അപേക്ഷകള് സമര്പ്പിക്കാം.
പ്രവേശനത്തിനുള്ള അപേക്ഷകള് https://ignouadmission.samarth.edu.in/ എന്ന ലിങ്ക് വഴി ഓണ്ലൈനായി സമര്പ്പിക്കണം. ഇഗ്നോ ഓണ്ലൈന് അഡ്മിഷന് സിസ്റ്റം വഴി 2021 ജനുവരിയില് രജിസ്റ്റര് ചെയ്ത വിദ്യാര്ത്ഥികള് അവരുടെ യൂസര്നൈമും പാസ്സ്വേര്ഡും ഉപയോഗിച്ച ഓണ്ലൈന് മുഖേന സമര്പ്പിച്ച അപേക്ഷയുടെ നില പരിശോധിക്കുകയും പ്രവേശനം സ്ഥിരീകരിക്കാന് ന്യൂനതകള്  നീക്കം ചെയ്യുകയും ചെയ്യണമെന്ന് നിര്ദ്ദേശിക്കുകയും ചെയ്യുന്നു.
വിശദവിവരങ്ങള്ക്കായ് ഇഗ്നോ മേഖലാ കേന്ദ്രം, രാജധാനി ബില്ഡിംഗ്, കിള്ളിപ്പാലം, കരമന പി. ഒ. തിരുവനന്തപുരം - 695 002 എന്ന വിലാസത്തില് ബന്ധപ്പെടുക. ഫോണ്: 0471-2344113/2344120/9447044132. ഇ മെയില്: rctrivandrum@ignou.ac.in
(Visitor Counter : 14
പ്രധാനമന്ത്രിയുടെ ഓഫീസ്
തുംകൂരു വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരന്ത ബാധിതർക്ക് ആശ്വാസ സഹായം പ്രഖ്യാപിച്ചു
കർണാടകയിലെ തുംകുരു ജില്ലയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്നുള്ള സഹായധനവും ശ്രീ മോദി പ്രഖ്യാപിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "കർണ്ണാടകയിലെ തുംകൂരു ജില്ലയിലുണ്ടായ അപകടം ഹൃദയഭേദകമാണ്. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർക്കൊപ്പമുള്ള പ്രാർത്ഥനകൾ. മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്ന്  2 ലക്ഷം രൂപ നൽകും. പരിക്കേറ്റവർക്ക് 50,000 രൂപ വീതവും നൽകും.
-ND-
(
പ്രത്യേക സേവനങ്ങളും ഫീച്ചറുകളും
രാജ്യത്തെ യുവാക്കളെ ശാക്തീകരിക്കുക എന്ന പ്രധാനമന്ത്രിയുടെ ലക്ഷ്യത്തിലേക്കുള്ള വലിയ ചുവടുവയ്പാണ് റോസ്ഗാർ മേള : കേന്ദ്ര ധനകാര്യ സഹമന്ത്രി ശ്രീ പങ്കജ് ചൗധരി
പുതുതായി നിയമനം ലഭിച്ചവർ ജോലി എന്ന കാഴ്ചപ്പാടിലുപരി, സേവനത്തിനുള്ള മികച്ച അവസരമായി ഇതിനെ കണക്കാക്കണമെന്നും കേന്ദ്ര മന്ത്രി
കൊച്ചിയിൽ നടന്ന തൊഴിൽ മേളയിൽ 130 പേർക്ക് നിയമന കത്തുകൾ കൈമാറി
കൊച്ചി: സെപ്റ്റംബർ 26, 2023
(രാജ്യത്തെ യുവാക്കളെ ശാക്തീകരിക്കുന്നതിനായി അവർക്ക് തൊഴിൽ അവസരങ്ങൾ ലഭ്യമാക്കുക എന്ന പ്രധാനമന്ത്രിയുടെ ലക്ഷ്യത്തിലേക്കുള്ള വലിയ ചുവടുവയ്പാണ് റോസ്ഗാർ മേളയെന്നു കേന്ദ്ര ധന, കോർപ്പറേറ്റ് കാര്യ സഹമന്ത്രി ശ്രീ പങ്കജ് ചൗധരി പറഞ്ഞു . ദേശീയ തല റോസഗാർ മേളയുടെ ഒൻപതാം ഘട്ടത്തിന്റെ ഭാഗമായി തപാൽ വകുപ്പിന്റെ ആഭിമുഖ്യത്തിൽ ഇന്ന് കൊച്ചിയിൽ സംഘടിപ്പിച്ച പരിപാടിയുടെ ഉദ്ഘാടനം നിർവഹിച്ചുകൊണ്ട് സംസാരിക്കവെ, കഴിഞ്ഞ ഒമ്പത് വർഷങ്ങളിലായി സാമ്പത്തിക പ്രവർത്തനങ്ങളെ ഉത്തേജിപ്പിക്കുന്ന ഒരു ആവാസവ്യവസ്ഥ രൂപീകരിക്കുന്നതിൽ രാജ്യം വിജയിച്ചുവെന്നും അത് കൂടുതൽ തൊഴിൽ അവസരങ്ങൾ സൃഷ്ടിക്കുകയാണെന്നും അദ്ദേഹം ചൂണ്ടിക്കാട്ടി.
തൊഴിലും ജോലിയും തമ്മിലുള്ള വ്യത്യാസം മനസിലാക്കണമെന്ന് ആഹ്വാനം ചെയ്ത ശ്രീ പങ്കജ് ചൗധരി , എല്ലാവർക്കും ഗവൺമെന്റ് ജോലി ലഭ്യമാകില്ലെന്നും, യുവാക്കളാൽ സമ്പന്നമായ രാജ്യത്ത് അവർക്ക് കൂടുതൽ തൊഴിൽ അവസരങ്ങൾ പ്രദാനം ചെയ്യാനും സ്വയം തൊഴിൽ ചെയ്യാൻ അവരെ പ്രാപ്തരാക്കാനും ലക്ഷ്യമിട്ടാണ് സ്കിൽ ഇന്ത്യ, പിഎം മുദ്ര, സ്റ്റാർട്ട് അപ്പ് ഇന്ത്യ എന്നിങ്ങനെയുള്ള വിവിധ പദ്ധതികൾ ആവിഷ്കരിച്ച് നടപ്പിലാക്കി വരുന്നതെന്നും അദ്ദേഹം കൂട്ടിച്ചേർത്തു.
പുതുതായി നിയമനം ലഭിച്ചവർ ജോലി എന്ന കാഴ്ചപ്പാടിലുപരി, സേവനത്തിനുള്ള മികച്ച അവസരമായി കണക്കാക്കണമെന്ന് അദ്ദേഹം അഭിപ്രായപ്പെട്ടു. ഒരാൾക്ക് തൊഴിൽ ലഭിക്കുന്നതിലൂടെ ഒരു കുടുംബത്തിൻറെ തന്നെ ജീവിതമാണ് മാറി മറിയുന്നത് എന്ന് കേന്ദ്രമന്ത്രി ചൂണ്ടിക്കാട്ടി.
രാജ്യത്തുടനീളം 45 സ്ഥലങ്ങളിൽ ഇന്ന് റോസഗാർ മേള നടന്നു. പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ 51,000-ത്തിലധികം പുതിയ റിക്രൂട്ട്മെന്റുകൾക്ക് നിയമന കത്തുകൾ വിതരണം ചെയ്യുകയും ഈ അവസരത്തിൽ അവരെ അഭിസംബോധന ചെയ്യുകയും ചെയ്തു.
കൊച്ചിയിൽ നടന്ന റോസ്ഗാർ മേളയിൽ പങ്കെടുത്തവർ പരിപാടിയുടെ തത്സമയ വെബ്കാസ്റ്റിനു സാക്ഷ്യം വഹിച്ചു. പരിപാടിയിൽ പുതുതായി നിയമിതരായ 130 പേർക്ക് നിയമന കത്തുകൾ കൈമാറി. ശ്രീ പങ്കജ് ചൗധരി 25 ഉദ്യോഗാർത്ഥികൾക്ക് നേരിട്ട് നിയമന കത്തുകൾ വിതരണം ചെയ്തു. വിവിധ വകുപ്പുകളിലെ മുതിർന്ന ഉദ്യോഗസ്ഥർ അതത് വകുപ്പുകളിൽ പുതുതായി നിയമനം ലഭിച്ചവർക്കുള്ള നിയമന കത്ത് കൈമാറി.
ആദായനികുതി, കസ്റ്റംസ്, സിജിഎസ്ടി, ഉന്നത വിദ്യാഭ്യാസം, കേന്ദ്രീയ വിദ്യാലയം, എസ്ബിഐ, ജിഎസ്ഐ എന്നീ വകുപ്പുകൾ / സ്ഥാപനങ്ങൾ എന്നിവയിലേക്കാണ് ഉദ്യോഗാർഥികൾക്ക് നിയമനം നൽകിയിരിക്കുന്നത്.
കേരളത്തിൽ തിരുവനന്തപുരത്തും റോസ്ഗർ മേള നടന്നു. കേന്ദ്ര വിദേശകാര്യ - പാർലമെന്ററികാര്യ സഹമന്ത്രി ശ്രീ വി. മുരളീധരൻ ഉദ്ഘാടനം ചെയ്തു. പുതുതായി നിയമിതരായ 101 പേർക്ക് നിയമന കത്തുകൾ കൈമാറി.
ആരോഗ്യ, കുടുംബക്ഷേമ മന്ത്രാലയം
ഇതുവരെ 194.20 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ജൂലൈ 26, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 194.20 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.50 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ദീപാവലി ആശംസ
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ദീപാവലി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ദീപാവലിയുടെ ഈ അവസരത്തിൽ രാജ്യത്തെ ജനങൾക്ക് ഊഷ്മളമായ ആശംസകൾ. ഈ വിളക്കുകളുടെ ഉത്സവം നിങ്ങൾക്കെല്ലാവർക്കും സന്തോഷവും സമൃദ്ധിയും ഭാഗ്യവും നൽകട്ടെ എന്ന് ഞാൻ ആശംസിക്കുന്നു.
ഏവർക്കും ദീപാവലി ആശംസകൾ നേരുന്നു."
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 187.46 കോടി കടന്നു
ന്യൂ ഡൽഹി: ഏപ്രിൽ 23, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 187.46 കോടി  കടന്നു. 2,29,79,714 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.61 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. ഇതുവരെ 3,10,701 മുൻകരുതൽ ഡോസുകളാണ് ഈ പ്രായക്കാർക്ക് നൽകിയത്.
നിലവിൽ ചികിത്സയിലുള്ളത് 15,079 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,656 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,17,724 ആയി. ദേശീയ രോഗമുക്തി നിരക്ക് 98.75%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,527 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.50 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.56 ശതമാനമാണ്.
RRTN